4335 


Ο1002192009020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 219 

20 Σεπτεμβρίου 2002 


ΠΕΡΙΕΧΟΜΕΝΑ 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

53. Έγκριση για την απόκτηση κατά κυριότητα από 
την εταιρεία «Ελληνικά Τουριστικά Ακίνητα Α.Ε.» 
του ΞΕΝΙΑ Άνδρου, που ανήκει στον Ελληνικό Ορ¬ 
γανισμό Τουρισμού (Ε.Ο.Τ.). 1 

52. Έγκριση παραχώρησης κατά χρήση και χωρίς 
αντάλλαγμα, στο Δήμο Πολυγύρου, δημόσιας δασι¬ 
κής έκτασης 90.276,75 τ.μ. στη θέση «Καστρί» Δή¬ 
μου Πολυγύρου Ν. Χαλκιδικής, για δημιουργία Χώ¬ 
ρου Υγειονομικής Ταφής Απορριμμάτων (X. Υ.Τ.Α.) 2 

ΑΝΑΚΟΙΝΩΣΕΙΣ 

Θέση σε ισχύ της «Συμφωνίας Ελλάδος - Μεξικού για 
την προώθηση και αμοιβαία προστασία των επεν¬ 


δύσεων». Μεξικό, 30.11.2000. 3 

Θέση σε ισχύ της Σύμβασης δικαστικής συνδρομής σε 
αστικές, οικογενειακές και ποινικές υποθέσεις με¬ 
ταξύ της Ελληνικής Δημοκρατίας και της Δημοκρα¬ 
τίας της Αρμενίας. Αθήνα, 21 Νοεμβρίου 2000. 4 

Θέση σε ισχύ της Συμφωνίας αεροπορικών μεταφο¬ 
ρών μεταξύ της Κυβέρνησης της Ελληνικής Δημο¬ 
κρατίας και της Κυβέρνησης της Δημοκρατίας της 
Ουκρανίας. Κίεβο, 15 Δεκεμβρίου 1997. 5 

ΠΡΑΞΕΙΣ ΤΗΣ ΙΕΡΑΣ ΣΥΝΟΔΟΥ 

Περί τακτικής και εκτάκτου οικονομικής ενισχύσεως 
Ιερών Μητροπόλεων και Ιερών Μονών της Εκκλη¬ 
σίας της Ελλάδος. 6 

Περίτροποποιήσεως καισυμπληρώσεωςτου υπ’ αριθ. 
69/1994 Κανονισμού περί «Οργανισμού Διοικήσε- 
ως και Λειτουργίας του Ταμείου Προνοίας Ορθο¬ 
δόξου Εφημεριακού Κλήρου Ελλάδος 
(Τ.Π.Ο.Ε.Κ.Ε.)» Ν.Π.Δ.Δ. 7 


ΠΡΑΞΕΙΣ ΥΠΟΥΡΓΙΚΟΥ ΣΥΜ ΒΟΥΛΙΟΥ 

- (ΐ) 

Πράξη 53 της 19.9.2002 

Έγκριση για την απόκτηση κατά κυριότητα από την εται¬ 
ρεία «Ελληνικά Τουριστικά Ακίνητα Α.Ε.» του ΞΕΝΙΑ 
Άνδρου, που ανήκει στον Ελληνικό Οργανισμό Τουρι¬ 
σμού (Ε.Ο.Τ.). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 13 του Ν. 2636/1998 «Σύ¬ 


σταση εταιρειών για την οργάνωση καλλιτεχνικών εκδη¬ 
λώσεων και για τη διαχείριση της περιουσίας του ΕΟΤ, σύ¬ 
σταση Εθνικού Συμβουλίου Τουρισμού και τροποποιή¬ 
σεις της νομοθεσίας για τον τουρισμό» (ΦΕΚ Α' 198), 
όπως αντικαταστάθηκε με την παράγραφο 6 του άρθρου 
9 του Ν. 2837/2000 «Ρύθμιση θεμάτων Ανταγωνισμού, 
Ρυθμιστικής Αρχής Ενέργειας, Τουρισμού και άλλες δια¬ 
τάξεις» (ΦΕΚ Α' 178). 

β. Τις διατάξεις της παραγράφου 17 του άρθρου 9 του 
Ν. 2837/2000 και 

γ. Την υπ’ αριθμ. Τ/8932/3.9.2002 εισήγηση του Υφυ¬ 
πουργού Ανάπτυξης Δ. Γεωργακόπουλου, αποφασίζει: 

Εγκρίνειτην απόκτηση κατά κυριότητα απάτην εταιρεία 
«Ελληνικά Τουριστικά Ακίνητα Α.Ε.» του ΞΕΝΙΑ Άνδρου, 
που ανήκει στον Ελληνικό Οργανισμό Τουρισμού (Ε.Ο.Τ). 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη 

Ακριβές Αντίγραφο 

Ο Γεν. Γραμματέας του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 

-♦- 

( 2 ) 

Πράξη 52 της 19.9.2002 

Έγκριση παραχώρησης κατά χρήση και χωρίς αντάλλαγ¬ 
μα, στο Δήμο Πολυγύρου, δημόσιας δασικής έκτασης 
90.276,75 τ.μ. στη θέση «Καστρί» Δήμου Πολυγύρου 
Ν. Χαλκιδικής, για δημιουργία Χώρου Υγειονομικής 
Ταφής Απορριμμάτων (X. Υ.Τ.Α.). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του Ν. 998/1979 «Περί προστασίας των 
δασών και των δασικών εν γένει εκτάσεων της χώρας» και 
ιδίως του άρθρου 45 (ΦΕΚΑ' 289). 

β. Τις διατάξεις του άρθρου 13 παρ. 2Β και 3 του Ν. 
1734/1987 «Βοσκότοποι και ρύθμιση ζητημάτων σχετικών 
με κτηνοτροφική αποκατάσταση και με άλλες παραχωρή¬ 
σεις καθώς και θεμάτων που αφορούν δασικές εκτάσεις» 
(ΦΕΚΑ' 189), όπως τροποποιήθηκε μετο άρθρο 12του Ν. 
2116/1993 «Επιδότηση επιτοκίου στεγαστικών δανείων 
σε δικαιούχους στεγαστικής συνδρομής και άλλες διατά¬ 
ξεις» (ΦΕΚΑΊ8). 

γ. Τις διατάξεις του άρθρου 1, παρ. 2, στοιχ. 17, υπό α' 

και της παρ. 3 του Ν. 2647/1998 «Μεταβίβαση αρμοδιοτή¬ 
των στις Περιφέρειες και την Αυτοδιοίκηση και άλλες δια¬ 
τάξεις» (ΦΕΚΑ'237). 

δ. Την υπ’ αριθμ. 69269/5387/24.10.1990 κοινή απόφα¬ 
ση των Υπουργών Εσωτερικών, Εθνικής Οικονομίας, Γε¬ 
ωργίας, Πολιτισμού, Εμπορικής Ναυτιλίας, Τουρισμού, 
Περιβάλλοντος, Χωροταξίας και Δημοσίων Έργων, Βιο¬ 
μηχανίας, Ενέργειας και Τεχνολογίας και Μεταφορών και 
Επικοινωνιών «Κατάταξη έργων και δραστηριοτήτων σε 
κατηγορίες, περιεχόμενο Μελέτης Περιβαλλοντικών Επι¬ 
πτώσεων (ΜΠΕ), καθορισμός περιεχομένου ειδικών περι¬ 
βαλλοντικών μελετών (ΕΠΜ) και λοιπές συναφείς διατά¬ 
ξεις, σύμφωνα με το Ν. 1650/1986» (ΦΕΚΒ'678). 

ε. Το υπ’ αριθμ. Φ10β/1307/21.2.2001 έγγραφο του Δή¬ 
μου Πολυγύρου, με το οποίο ζητεί την παραχώρηση δη¬ 
μόσιας δασικής έκτασης 100 στρεμμάτων στη θέση «Κα- 
στρί» Δήμου Πολυγύρου Ν. Χαλκιδικής, για δημιουργία 
Χώρου Υγειονομικής Ταφής Απορριμμάτων. 

στ. Το υπ’αριθμ. 1186/11.5.2001 έγγραφο της Κτηματι¬ 
κής Υπηρεσίας Ν. Χαλκιδικής του Υπουργείου Οικονομι¬ 
κών, στο οποίο αναφέρεται ότι στη θέση «Καστρί» στην 
περιοχή Δ.Δ. Πολυγύρου Δήμου Πολυγύρου δεν υπάρχει 
δημόσιο κτήμα, που να μπορεί να διατεθεί για κατασκευή 
Χώρου Υγειονομικής Ταφής Απορριμμάτων (Χ.Υ.Τ.Α). 

ζ. Την, από 10.5.2001, αναφορά του αρμόδιου Δασολό¬ 
γου του Δασαρχείου Πολυγύρου, στην οποία αναφέρεται 
ότι η ανωτέρω έκταση δεν έχει κηρυχθεί αναδασωτέα και 
ούτε συντρέχουν λόγοι κήρυξή της και το υπ’ αριθμ. 
810/11.5.2001 σχετικό έγγραφο του Δασαρχείου Πολυ¬ 
γύρου. 

η. Την υπ’ αριθμ. 1615/14.5.2001 θετική εισήγηση της 
Δ/νσης Δασών Ν. Χαλκιδικής, με θέμα τη δημιουργία 
Χ.Υ.Τ.Α. στη θέση «Καστρί» Δήμου Πολυγύρου Ν. Χαλκι¬ 
δικής. 

θ. Την υπ’ αριθμ. 50β/7.5.2001, ομόφωνη θετική γνωμο¬ 
δότηση του Νομαρχιακού Συμβουλίου Χαλκιδικής, για 
την επιλογή χωροθέτησης του Χώρου Υγειονομικής Τα¬ 
φής Απορριμάτων της 3ης Διαχειριστικής Ενότητας του 
Ν. Χαλκιδικής στηντοποθεσία «Καστρί»του Δήμου Πολυ¬ 
γύρου. 

ι. Το υπ’ αριθμ. 3/2001/2.3.2001 πρακτικό της Νομαρ¬ 
χιακής Επιτροπής Χωροταξίας-Περιβάλλοντος 
(Ν.Ε.ΧΩ.Π.) Ν. Χαλκιδικής που συγκροτήθηκε με την υπ’ 
αριθ. 05/2597/27.3.2000 απόφαση του Νομάρχη Χαλκιδι¬ 
κής, από το οποίο προκύπτει ότι η εν λόγω έκταση δεν πε¬ 
ριλαμβάνει ούτε εφάπτεται σε βιότοπους ή υγρότοπους 
και δεν περιλαμβάνει μνημεία της φύσης ή περιοχές ιδιαι¬ 
τέρου φυσικού κάλλους. 

ια. Την από Φεβρουάριο 2001 Μελέτη Περιβαλλοντικών 
Επιπτώσεων Χώρου Υγειονομικής Ταφής Απορριμάτων 
3ης Διαχειριστικής Ενότητας Ν. Χαλκιδικής. 

ιβ. Την υπ’ αριθμ. 3001/24.5.2001 απόφαση του Γενικού 
Γραμματέα Περιφέρειας Κεντρικής Μακεδονίας «Προέ¬ 
γκριση Χωροθέτησης του έργου «Χώρος Υγειονομικής 
Ταφής Απορριμάτων (ΧΥΤΑ) 3 ης Διαχειριστικής Ενότητας 
του Νομού Χαλκιδικής (όρια Δήμου Πολυγύρου)». 

ιγ. Την υπ’ αριθμ. 3600/13.6.2001 απόφαση του Γενικού 
Γραμματέα Περιφέρειας Κεντρικής Μακεδονίας «Έγκρι¬ 
ση Περιβαλλοντικών Όρων (Ε.Π.Ο) για την κατασκευή, 
λειτουργία και επανένταξη του έργου: «Χώρος Υγειονομι¬ 
κής Ταφής Απορριμάτων (ΧΥΤΑ)» στη θέση «Καστρί» του 
Δήμου Πολυγύρου του Ν. Χαλκιδικής (3 ης ΔΈ.του Ν. Χαλ¬ 
κιδικής)». 


ιδ. Το γεγονός ότι, η κατασκευή του συγκεκριμένου έρ¬ 
γου επιβάλλεται από λόγους δημοσίου συμφέροντος. 

ιε. Την, από 26.8.2002, εισήγηση του Υφυπουργού Γε¬ 
ωργίας Φ. Χατζημιχάλη, η οποία διαβιβάσθηκε με το υπ’ 
αριθμ. 103473/2585/27.8.2002 έγγραφο του Υπουργείου 
Γεωργίας, για παραχώρηση κατά χρήση και χωρίς αντάλ¬ 
λαγμα δημόσιας δασικής έκτασης 90.276,75 τ.μ. στη θέ¬ 
ση «Καστρί» Δήμου Πολυγύρου Ν. Χαλκιδικής, για δημι¬ 
ουργία Χώρου Υγειονομικής Ταφής Απορριμμάτων 
(Χ.Υ.Τ.Α), ο οποίος θα δέχεται οικιακά στερεά απόβλητα 
και 

ιστ. Τα στοιχεία του σχετικού φακέλου, αποφασίζει; 

1. Εγκρίνει την παραχώρηση κατά χρήση και χωρίς 
αντάλλαγμα στο Δήμο Πολυγύρου, δημόσιας δασικής 
έκτασης 90.276,75 τ.μ. στη θέση «Καστρί» Δήμου Πολυ¬ 
γύρου Ν. Χαλκιδικής, όπως αυτή απεικονίζεται στο, με 
κλίμακα 1:1000, Τοπογραφικό Διάγραμμα, το οποίο συ¬ 
ντάχθηκε απάτην Πολιτικό Μηχανικό Μαρία Μανίκα, ελέ- 
χθηκε από το Δασολόγο Σταύρο Παπαδόπουλο και θεω¬ 
ρήθηκε από το Δασάρχη Βασίλειο Καλφόπουλο και περι¬ 
κλείεται από τα στοιχεία Α, Β, Γ, Δ, Ε, Ζ, Η, Θ, I, Κ, Λ, Μ, Ν, 
Ξ, Ο, Π, Ρ, Σ, Τ, Υ, Φ, X, Ψ, Ω, α, β, γ, δ, ε, ζ, η, θ, ι, κ, λ. Α, 
για τη δημιουργία Χώρου Υγειονομικής Ταφής Απορριμ¬ 
μάτων (Χ.Υ.Τ.Α.), ο οποίος θα δέχεται μόνον στερεά οι¬ 
κιακά και προσομοιούμενα προς τα οικιακά απόβλητα. 

2. Η έγκριση παρέχεται με τους κάτωθι όρους και υπο¬ 
χρεώσεις: 

α) Το έργο να κατασκευασθεί και να λειτουργήσει σύμ¬ 
φωνα με τα όσα προβλέπονται στην εγκεκριμένη Μ.Π.Ε. 
για την κατασκευή, οργάνωση και λειτουργία του, την 
αντιπυρική προστασία και την προστασία του περιβάλλο¬ 
ντος γενικότερα, την αποκατάσταση του Χ.Υ.Τ.Α. μετάτην 
παύση λειτουργίας του και σύμφωνα με τους περιβαλλο¬ 
ντικούς όρους που έχουν τεθεί με την υπ’ αριθμ. 
3600/13.6.2001 απόφαση του Γενικού Γ ραμματέα της Πε¬ 
ριφέρειας Κεντρικής Μακεδονίας. 

β) Κατά την αποκατάσταση του τελικώς διαμορφωμέ¬ 
νου χώρου, ο φορέας διαχείρισης του έργου να αναλάβει 
έργα φύτευσης δασοπονικών ειδών προσαρμοσμένων 
στις φυσικές και οικολογικές συνθήκες της περιοχής, 
σύμφωνα με τις υποδείξεις του αρμόδιου Δασαρχείου. 

γ) Η παραχώρηση θα διαρκέσει 25 έτη και πάντως όχι 
πέραντου χρόνου κατά τον οποίο υφίσταται ο σκοπός για 
τον οποίο έγινε. 

δ) Το Δημόσιο δεν φέρει καμία ευθύνη για τυχόν εκνίκη- 
ση δικαιωμάτων τρίτων εν όλω ή εν μέρει επί της συγκε¬ 
κριμένης έκτασης. 

ε) Η εν λόγω έκταση θα παραδοθεί στο Δήμο Πολυγύ¬ 
ρου με πρωτόκολλο παράδοσης και παραλαβής από το 
Δασαρχείο Πολυγύρου. 

στ) Η τήρηση των όρων της παρούσας ανατίθεται στο 
Δασαρχείο Πολυγύρου και στις αρμόδιες Τεχνικές και 
Πολεοδομικές Υπηρεσίες του Νομού Χαλκιδικής, για τα 
θέματα αρμοδιότητάς τους. 

Η παρούσα Πράξη με το προσαρτώμενο Διάγραμμα να 
δημοσιευθούν στην Εφημερίδα της Κυβερνήσεως. 

Ο Πρόεδρος Τα Μέλη 

Ακριβές Αντίγραφο 

Ο Γεν. Γραμματέαςτου Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 

ΑΝΑΚΟΙΝΩΣΕΙΣ 


Αριθ. Φ.0544/ΑΣ 712/Μ.5205 (3) 

Θέση σε ισχύ της «Συμφωνίας Ελλάδος - Μεξικού για την 
προώθηση και αμοιβαία προστασία των επενδύσεων». 
Μεξικό, 30.11.2000. 

Το Υπουργείο Εξωτερικών ανακοινώνει ότι η Συμφωνία 
μεταξύ της Κυβέρνησης της Ελληνικής Δημοκρατίας και 
της Κυβέρνησης της Δημοκρατίας των Ηνωμένων Πολι¬ 
τειών του Μεξικού για την προώθηση και αμοιβαία προ¬ 
στασία των επενδύσεων που υπογράφηκε στην Πόλη του 
Μεξικού στις 30 Νοεμβρίου 2000 και κυρώθηκε με τον υπ’ 
αριθμ. 3011/2000 Νόμο, που δημοσιεύθηκε στο υπ’ αριθ. 
100 Φύλλο της Εφημερίδας της Κυβερνήσεως, τεύχος Α', 
της 1 Μαΐου 2002, θα τεθεί σε ισχύ σύμφωνα με τη διάτα¬ 
ξη της παραγράφου 1 του άρθρου 2 αυτής την 26η Σεπτε¬ 
μβρίου 2002. 

Αθήνα, 16 Σεπτεμβρίου 2002 

Με εντολή Υπουργού 
Η Προϊοταμένητου Τμήματος 
Δημοσίου Διεθνούς Δικαίου 
ΦΑΝΗ ΔΑΣΚΑΛΟΠΟΥΛΟΥ - ΛΙΒΑΔΑ 
-♦- 

Αριθ. Φ.0544/24 ΑΣ 731 /Μ,5192 (4) 

Θέση σε ισχύ της Σύμβασης δικαστικής συνδρομής σε 
αστικές, οικογενειακές και ποινικές υποθέσεις μεταξύ 
της Ελληνικής Δημοκρατίας και της Δημοκρατίας της 
Αρμενίας. Αθήνα, 21 Νοεμβρίου 2000. 

Το Υπουργείο Εξωτερικών ανακοινώνει ότι η Σύμβαση 
δικαστικής συνδρομής σε αστικές, οικογενειακές και ποι¬ 
νικές υποθέσεις μεταξύ της Ελληνικής Δημοκρατίας και 
της Δημοκρατίας της Αρμενίας που υπογράφηκε στην 
Αθήνα στις 21 Νοεμβρίου 2000 και κυρώθηκε με τον υπ’ 
αριθμ. 3007/2002 Νόμο, που δημοσιεύθηκε στο υπ’ αριθ. 
85 Φύλλο της Εφημερίδας της Κυβερνήσεως, τεύχος Α', 
της 22 Απριλίου 2002, τέθηκε σε ισχύ σύμφωνα με τη διά¬ 
ταξη του άρθρου 39 παραγρ. 1, την 21 Ιουλίου 2002. 

Αθήνα, 12 Σεπτεμβρίου 2002 

Με εντολή Υπουργού 
Η Προϊσταμένη του Τμήματος 
Δημοσίου Διεθνούς Δικαίου 
ΦΑΝΗ ΔΑΣΚΑΛΟΠΟΥΛΟΥ - ΛΙΒΑΔΑ 
-*- 

Αριθ. Φ.0544/14/ΑΣ729/Μ.4777 (5) 

Θέση σε ισχύ της Συμφωνίας αεροπορικών μεταφορών 
μεταξύ της Κυβέρνησης της Ελληνικής Δημοκρατίας 
και της Κυβέρνησης της Δημοκρατίας της Ουκρανίας. 
Κίεβο, 15 Δεκεμβρίου 1997. 

Το Υπουργείο Εξωτερικών ανακοινώνει ότι η Συμφωνία 
αεροπορικών μεταφορών μεταξύ της Κυβέρνησης της 
Ελληνικής Δημοκρατίας και της Κυβέρνησης της Δημο¬ 
κρατίας της Ουκρανίας που υπογράφηκε στο Κίεβο στις 
15 Δεκεμβρίου 1997 και κυρώθηκε με τον υπ’ αριθμ. 
2982/2002 Νόμο, που δημοσιεύθηκε στο υπ’ αριθ. 11 Φύλ¬ 
λο της Εφημερίδος της Κυβερνήσεως, τεύχος Α', της 25 


Ιανουάριου 2002, τέθηκε σε ισχύ σύμφωνα με τη διάταξη 
του άρθρου 21 παραγρ. πρώτη αυτής την 16η Ιουλίου 
2002 . 

Αθήνα, 12 Σεπτεμβρίου 2002 
Με εντολή Υπουργού 
Η Προϊσταμένη του Τμήματος 
Δημοσίου Διεθνούς Δικαίου 
ΦΑΝΗ ΔΑΣΚΑΛΟΠΟΥΛΟΥ - ΛΙΒΑΔΑ 
-♦- 

ΠΡΑΞΕΙΣ ΤΗΣ ΙΕΡΑΣ ΣΥΝΟΔΟΥ 

- ( 6 ) 

ΚΑΝΟΝΙΣΜΟΣ ΥΠ’ΑΡΙΘΜ. 151/2002 

Περί τακτικής και εκτάκτου οικονομικής ενισχύσεως Ιε¬ 
ρών Μητροπόλεων και Ιερών Μονών της Εκκλησίας 
της Ελλάδος. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα έχουσα υπ’ όψει: 

1. Τας διατάξεις των άρθρων 1 παρ. 4, 3,9 παρ. 2 και 4, 
29παρ. 2.30 και 46 παρ. 1 και 2 του Νόμου 590/1977 «Πε¬ 
ρί του Καταστατικού Χάρτου της Εκκλησίας της Ελλά¬ 
δος» (Φ,Ε.Κ. Α'τ. 146/1977). 

2. Τας διατάξεις του άρθρου 3 του Νόμου 1811/1988. 

3. Τας διατάξεις των άρθρων 2 και 17 του υπ’ αριθμ. 
100/1998 Κανονισμού «Περί συστάσεως Εκκλησιαστικής 
Κεντρικής Υπηρεσίας Οικονομικών (Ε.Κ.Υ.Ο.)» (Φ.Ε.Κ. Α' 
261/1998). 

4. Τον υπ’ αριθμ. 116/1999 Κανονισμόν. 

5. Τας από 15.11.2001 και 3.9.2002 Αποφάσεις Αυτής. 

ΨΗΦΙΖΕΙ 

Τον υπ’ αριθμ. 151/2002 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ΑΡΙΘΜ. 151/2002. 

Περί τακτικής και εκτάκτου οικονομικής ενισχύσεως Ιε¬ 
ρών Μητροπόλεων και Ιερών Μονών της Εκκλησίας 
της Ελλάδος. 

Άρθρον 1 

Παρέχεται οικονομική επιχορήγησις παρά της Εκκλη¬ 
σιαστικής Κεντρικής Υπηρεσίας Οικονομικών (ΕΚΥΟ) 
αναλόγως των οικονομικών δυνατοτήτων του Προϋπολο¬ 
γισμού Της, προς αντιμετώπισιν των βασικών λειτουργι¬ 
κών δαπανών των I. Μητροπόλεων ή των απολύτως ανα¬ 
γκαίων έργων των Ιερών Μητροπόλεων και των Ιερών Μο¬ 
νών, ων το αποτέλεσμα της οικονομικής διαχειρίσεως 
(πλεόνασμα) των αμέσως δυο προηγουμένων ετών δεν 
υπερβαίνει τα δεκαπέντε χιλιάδες ευρώ (15.000 €) καθ’ 
έκαστον έτος, όπως τούτο θα προκύπτη από τους Απολο¬ 
γισμούς των. 

Άρθρον 2 

Καθ’ έκαστον έτος θα επιχορηγούνται έως δέκα (10) Ιε- 
ραι Μητροπόλεις και έως είκοσιν (20) Ιεραί Μοναί. 

Το ποσόν της καθ’ εκάστην φοράν χρηματοδοτήσεως 
δεν θα υπερβαίνη τα δεκαεπτά χιλιάδες πεντακόσια ευρώ 
(17.500 €) δια μιαν εκάστην των Ιερών Μητροπόλεων και 
τα εννέα χιλιάδες ευρώ (9.000 €) δια μιαν εκάστην των Ιε¬ 
ρών Μονών. 

Άρθρον 3 

Προκειμένου να δοθή η ως άνω οικονομική ενισχυσις 
πρέπει να υποβάλλονται εις την Εκκλησιαστικήν Κεντρι¬ 
κήν Υπηρεσίαν Οικονομικών: 

α. σχετικόν αίτημα, 

β. κεκυρωμένα αντίγραφα των Απολογισμών του αιτού- 
ντος των δυο παρελθουσών οικονομικών χρήσεων, 

γ. Προϋπολογισμός και συνοπτική τεχνική έκθεσις του 
συγκεκριμένου έργου δια το οποίον ζητείται χρηματοδό- 
τησις, 

δ. Οικονομική Έκθεσις και επίσημα στοιχεία δια των 
οποίων εμφαίνεται η απόλυτη δυσχέρεια ικανοποιήσεως 
των βασικών λειτουργικών δαπανών των. 

Τα στοιχεία γ' και δ' θα καταρτίζονται υπό των Ιερών Μη¬ 
τροπόλεων ή των Ιερών Μονών. 

Αι αιτήσεις και τα λοιπά στοιχεία των Ιερών Μονών θα γί- 
νωνται δεκτά μόνον εφ’ όσον θα αποστέλλονται μέσω των 
Ιερών Μητροπόλεων. 

Τα αιτήματα θα υποβάλλονται το αργότερον έως της 
30ής Απριλίου εκάστου έτους και θα εισάγονται εις την Δι¬ 
οικητικήν Επιτροπήν της Εκκλησιαστικήν Κεντρικής Υπη¬ 
ρεσίας Οικονομικών κατά την πρώτην Συνεδρίαν αυτής 
του μηνός Ιουλίου. 

Άρθρον 4 

1. Η Διοικούσα Επιτροπή της Ε.Κ.Υ.Ο. θα υποβάλλει εις 
την Δ.Ι.Σ., προς τελικήν έγκρισιν, Πίνακας των απουσών 
Ιερών Μητροπόλεων και Ιερών Μονών, καταταρτιζομέ- 
νους κατ’ απόλυτον χρονολογικήν σειράν υποβολής των 
αιτημάτωντων (μετά των απαιτουμένωνδικαιολογητικών) 
εις το Πρωτόκολλον της Εκκλησιαστικής Κεντρικής Υπη¬ 
ρεσίας Οικονομικών. Μετά των Πινάκων θα συναποστέλ- 
λη τας παρατηρήσεις της αφ’ ενός μεν ως προς την κα¬ 
θόλου οικονομικήν κατάστασιν του αιτούντος Εκκλησια¬ 
στικού Νομικού Προσώπου, και αφ’ ετέρου ως προς την 
δυνατότητα ικανοποιήσεως των αιτημάτων υπό του αντι- 
στοιχούντος σχετικού κονδυλίου του Προϋπολογισμού 
της Ε.Κ.Υ.Ο. 

2. Η Δ.Ι.Σ., επί τη βάσει του συνόλου του προς διάθεσιν 
πόσου, του αναγραφέντος εις τον ετήσιον Προϋπολογι¬ 
σμόν της Ε.Κ.Υ.Ο., του αριθμού των αιτήσεων και των υπό 
της Διοικούσης Επιτροπής της Ε.Κ.Υ.Ο. παρεχομένων 
στοιχείων, διανέμει τούτο αναλόγως της σειράς προτε- 
ραιότητος, του επείγοντος και της οικονομικής καταστά- 
σεως εκάστης αιτούσης Ιεράς Μητροπόλεως και Ιεράς 
Μονής. 

3. Η Απόφασις της Δ.Ι.Σ., δι’ ης είτε θα εγκρίνονται είτε 
θα απορρίπτονται τα σχετικά αιτήματα, θα κοινοποιήται 
παρά της Ε.Κ.Υ.Ο. εις τους υποβαλόντας ταύτα. 

4. Αι επιχορηγήσεις θα δίδονται μέχρι της 31ης του μη¬ 
νός Οκτωβρίου. 

Άρθρον 5 

1. Εκάστη Ιερά Μητρόπολις ή Ιερά Μονή, αφού εισπρά- 
ξει την εγκριθείσαν επιχορήγησιν, υποχρεούται να εκδώ- 
ση ισόποσον Γραμμάτιον Εισπράξεως, εκ του δεόντως 
θεωρημένου Στελέχους, το οποίον πρέπει να αποστείλη 
εις την Ε.Κ.Υ.Ο. εντός ενός (1) μηνός από της λήψεως 
παρ’ αυτής του πόσου της επιχορηγήσεως. 

2. Επίσης εις την Ε.Κ.Υ.Ο. πρέπει να αποσταλούν το αρ¬ 
γότερον εντός δέκα (10) μηνών από της λήψεως της χρη- 
ματοδοτήσεως δεόντως θεωρημένα παρά του επιχορη- 
γηθέντος Νομικού Προσώπου φωτοαντίγραφα των δα¬ 


πανών δια τας οποίας εχρησιμοποιήθη η παρασχεθείσα 
οικονομική ενίσχυσις (των πρωτότυπων τούτων τηρουμέ- 
νων παρ’ αυτοίς προς δικαιολόγησιν της δαπάνης εις πά¬ 
ντα έλεγχον). 

Άρθρον 6 

1. Εκάστη Ιερά Μητρόπολις ή Ιερά Μονή, μετά την ικα- 
νοποιησιν του αιτήματος των περί οικονομικής ενισχύσε- 
ως, δικαιούνται να υποβάλουν εκ νέου αίτησιν, αι μεν Ιε¬ 
ροί Μητροπόλεις το δεύτερον, αι δε Ιεραί Μοναί το τρίτον 
μετά την χρηματοδότησιν έτος. 

2. Εξαιρούνται αι Ιεραί Μητροπόλεις, αι οποιαι έχουν 
επιτακτικήν ανάγκην καλύψεως αποδεδειγμένων σοβα¬ 
ρών λειτουργικών δαπανών των, οπότε δύνανται να υπο¬ 
βάλλουν αίτημα και κατά τον χρόνον καθ’ ον θα προκό¬ 
ψουν αι σχετικαι ανάγκαι, έστω και αν είχον επιχορηγηθή 
και κατά το προηγούμενον έτος. 

Άρθρον 7 

1. Εις ειδικάς μόνον περιπτώσεις δίδεται οικονομική ενι- 
σχυσις προς Ιεράς Μητροπόλεις, Ιεράς Μονάς και άλλα 
Φυσικά ή Νομικά Πρόσωπα δια την οργάνωσιν Συνε¬ 
δρίων, Συνάξεων, Διαλόγων, Συναντήσεων και άλλων 
πνευματικών και ποιμαντικού χαρακτήρος εκδηλώσεων 
και υπό την απαραίτητον προύπόθεσιν ότι την διοργάνω- 
σιν τούτων εντέλλεται ή θέτει υπό την αιγίδα Της η Δ. Ι.Σ. 

Τα αιτήματα πάντων των ανωτέρω θα υποβάλλονται μέ¬ 
σω των οικείων Ιερών Μητροπόλεων. 

2. Εις εκτάκτους περιπτώσεις καταστροφών εκ σει¬ 
σμών, πλημμυρών κ.λπ., η Ιερά Συνοδός δύναται, με ειδι- 
κώς ητιολογημένην Απόφασίν Της, να εγκρίνη ελευθέρως 
την οικονομικήν ενισχυσιν πληγεισών Ιερών Μητροπόλε¬ 
ων και Ιερών Μονών, άνευ τηρήσεώς της υπό του παρό¬ 
ντος Κανονισμού προβλεπομένης διαδικασίας (άρθρα 2 
και 4) εντός πάντοτε των ορίων του Προϋπολογισμού της 
Ε.Κ.Υ.Ο. 

Άρθρον 8 

1. Απαγορεύεται, ως αντικείμενη εις τον νόμον, η δωρε¬ 
άν παραχώρησις μέρους ή του όλου εκκλησιαστικών 
εκτάσεων ή άλλων ακινήτων της εκποιητέας μοναστηρια¬ 
κής περιουσίας, την οποίαν διοικεί και διαχειρίζεται η Εκ¬ 
κλησιαστική Κεντρική Υπηρεσία Οικονομικών (Ε.Κ.Υ.Ο.), 
εις τας Ιεράς Μονάς αίτινες έχουν την ψιλήν κυριότητα 
των εν λόγω περιουσιακών στοιχείων. 

2. Είναι, όμως, δυνατόν, δι’ Αποφάσεως της Δ.Ι.Σ., κα¬ 
τόπιν προηγουμένης προτάσεως της Διοικούσης Επιτρο¬ 
πής της Ε.Κ.Υ.Ο., ναπραγματοποιηθή, δι’ ωρισμένον χρο¬ 
νικόν διάστημα και υπό συγκεκριμένους όρους και προϋ¬ 
ποθέσεις, συνδιαχείρισης περιουσιακών τινών στοιχείων 
(π.χ. δασών, χορτολειβαδικών εκτάσεων) μετά των εχου- 
σών την ψιλήν κυριότητα επ’ αυτών Ιερών Μονών, οσάκις 
κρίνεται ότι ούτω θα εξυπηρετηθούν αποτελεσματικούς 
αι ανάγκαι της επωφελεστέρας οικονομικής εκμεταλλεύ- 
σεως των. 

Άρθρον 9 

Παν έτερον ζήτημα, αναφερόμενον εις τους όρους, τας 
προϋποθέσεις και την διαδικασίαν της, υπάτης Δ.Ι.Σ., δια 
της Εκκλησιαστικής Κεντρικής Υπηρεσίας Οικονομικών 
(Ε.Κ.Υ.Ο.), οικονομικής ενισχύσεως Ιερών Μητροπόλεων 
και Ιερών Μονών της Εκκλησίας της Ελλάδος και μη δια- 
λαμβανόμενον εν τω παρόντι Κανονισμώ, ρυθμίζεται δι’ 
Αποφάσεων της Διαρκούς Ιεράς Συνόδου. 

Άρθρον10 

Αι κατά το παρελθόν αναληφθείσαι υπό του πρ. 
Ο.Δ.Ε.Π. υποχρεώσεις έναντι Ιερών Μονών, λόγω εκποιή- 
σεως υπ’ αυτού περιουσιακών στοιχείων της διατηρητέας 
περιουσίας των, εξακολουθούν υφιστάμενοι και θα ικανο¬ 
ποιούνται αναλόγως των δυνατοτήτων του Προϋπολογι¬ 
σμού της Ε.Κ.Υ.Ο με αποφάσεις της Διοικούσης Επιτρο¬ 
πής της Ε.Κ.Υ.Ο. και έγκρισιντης Δ.Ι.Σ. 

Άρθρον11 

Πάσα ετέρα διάταξις αντιτιθεμένη εις τον παρόντα Κα¬ 
νονισμόν καταργείται άμα τη δημοσιεύσει αυτού. 

Άρθρον12 

Η ισχύς του παρόντος Κανονισμού άρχεται από της δη- 
μοσιεύσεώς του εις την Εφημερίδα της Κυβερνήσεως και 
το Επίσημον Δελτίον «ΕΚΚΛΗΣΙΑ» της Εκκλησίας της Ελ¬ 
λάδος. 

Άρθρον 13 

Από τας διατάξεις του παρόντος Κανονισμού προκαλεί- 
ται δαπάνη εις βάρος του Προϋπολογισμού του Νομικού 
Προσώπου της Εκκλησίας της Ελλάδος, το ύψος της 
οποίας δεν δύναται να προσδιορισθή. 

Ο παρών να δημοσιευθή εις την Εφημερίδα της Κυβερ¬ 
νήσεως. 

Εν Αθήναις, τη 3η Σεπτεμβρίου 2002 

Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 
Ο Αρχιγραμματεύς 
Τ Ο Σαλώνων ΘΕΟΛΟΓΟΣ 

-♦- (7) 

ΚΑΝΟΝΙΣΜΟΣ ΥΠ'ΑΡΙΘΜ. 150/2002 

Περί τροποποιήσεως και συμπληρώσεως του υπ’ αριθ. 
69/1994 Κανονισμού περί «Οργανισμού Διοικήσεως 
και Λειτουργίας του Ταμείου Προνοίας Ορθοδόξου 
Εφημεριακού Κλήρου Ελλάδος (Τ.Π.Ο.Ε.Κ.Ε.)» 
Ν.Π.Δ.Δ. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 1 παρ. 4,42παρ. 2,4,5 και 
63 του Ν. 590/1977 «Περί Κασταστατικού Χάρτου της Εκ¬ 
κλησίας της Ελλάδος». (ΦΕΚ 146τ.Α'). 

2. Τας διατάξεις του άρθρου 21 του Νόμου 2084/1992 
(Φ.Ε.Κ. 165 τ. Α'). 

3. Το από 20.8.2002 έγγραφον του Ταμείου Προνοίας 
Ορθοδόξου Εφημεριακού Κλήρου Ελλάδος. 

4. Την από 22.8.2002 Γνωμοδότησιν της Νομικής Υπη¬ 
ρεσίας της Εκκλησίας. 

5. Την υπ’ αριθ. 1/26.8.2002 Πράξιντου Α.Υ.Σ.Ε. 

6. Την από 27.8.2002 Απόφασιν Αυτής. 

ΨΗΦΙΖΕΙ 

Τον υπ’ αριθ. 150/2002 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ΑΡΙΘΜ. 150/2002 
Περί τροποποιήσεως και συμπληρώσεως τον υπ’ αριθ. 


69/1994 Κανονισμού «Περί Οργανισμού Διοικήσεως 

και Λειτουργίας τον Ταμείου Προνοίας Ορθοδόξου 

Εφημεριακού Κλήρου Ελλάδος (Τ.Π.Ο.Ε.Κ.Ε.)» 

Ν.Π.Δ.Δ. 

Αρθρον1 

Το πρώτον μέρος του άρθρου 4 του υπ’ αριθμ. 69/1994 
Κανονισμού το αναφερόμενον εις την διάρθρωσιντης Κε¬ 
ντρικής Υπηρεσίας τροποποιούμενον συμπληρούται ως 
εξής: 

«Η Κεντρική Υπηρεσία συγκροτείται από: 

α. Την Γ ενικήν Διεύθυνσιν. 

β. Την Διεύθυνσιν Διοικητικού - Οικονομικού και Επιθε- 
ωρήσεως. 

γ. Το Τμήμα Νομικών Υπηρεσιών». 

Άρθρον 2 

Εις το άρθρον 8 του αυτού Κανονισμού προτάσσεται 
διάταξις έχουσα ούτω: 

«α. Συνιστάται παρά τω Τ.Π.Ο.Ε.Κ.Ε. μια θέσις Γενικού 
Διευθυντού επί τριετεί θητεία δυναμένη να ανανεούται 
εκάστοτε δι’ αποφάσεως του Δ.Σ. του Τ.Π.Ο.Ε.Κ.Ε. Η εν 
λόγω θέσις πληρούται υπό Κληρικού ή λαϊκού πτυχιούχου 
Ανωτάτης Σχολής, διακρινομένου δια την επιστημονικήν 
και διοικητικήν του κατάρτισιν, την επαγγελματικήν του 
απόδοσιν και το ήθος, κατά τα εν άρθροις 146 και 147 του 
υπ’ αριθμ. 5/1978 Κανονισμού της Ιεράς Συνόδου οριζό¬ 
μενα. Η εν λόγω θέσις δύναται να πληρούται και δια μετα¬ 
κλητού υπαλλήλου - Κληρικού των αυτών ως ανωτέρω 
προσόντων, κατά τα εν άρθρω 148 του ως άνω Κανονι¬ 
σμού οριζόμενα. Ο διορισμός εις την ανωτέρω θέσιν 
ενεργείται δια πράξεως της Δ.Ι.Σ. κατόπιν προτάσεως του 
Προέδρου του Τ.Π.Ο.Ε.Κ.Ε. Τα καθήκοντα και αι αρμο¬ 
διότητες του Γ ενικού Διευθυντού θα ορίζονται δι’ αποφά¬ 
σεων του Δ.Σ. του Τ.Π.Ο.Ε.Κ.Ε. 

β. Τακτικόν Προσωπικόν...». 

Άρθρον 3 

Εις το άρθρον 12 του αυτού Κανονισμού προστίθεται 
παράγραφος 10 έχουσα ούτω: 

«10. Οι κενές οργανικές θέσεις του τακτικού προσωπι¬ 
κού του Τ.Π.Ο.Ε.Κ.Ε. δύνανται να πληρούνται και δια με¬ 
τακλητών κληρικών ή λαϊκών δι’ αποφάσεως του Προέ¬ 
δρου της Δ.Ι.Σ.». 

Άρθρον 4 
Κάλυψις δαπάνης. 

Εκ των διατάξεων του παρόντος Κανονισμού προκαλεί- 
ται δαπάνη εις βάρος του προϋπολογισμού του νομικού 
προσώπου του Τ.Π.Ο.Ε.Κ.Ε., το ύψος της οποίας δεν δύ- 
ναται να προσδιορισθεί. 

Αρθρον 5 

Η ισχύς του παρόντος Κανονισμού άρχεται από της δη- 
μοσιεύσεώςτου εις την Εφημερίδα της Κυβερνήσεως και 
το Περιοδικόν «ΕΚΚΛΗΣΙΑ». 

Εν Αθήναις, τη 27η Αυγούστου 2002 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 
Ο Αρχιγραμματεύς 
Τ Ο Σαλώνων ΘΕΟΛΟΓΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.βί.ςΓ 

θ-ΓΠ3ίΙ: ννθ5ΐΠ35ίθΓ @ 61.9Γ _ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 


Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 
Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δηιιοκρατίας 1 Τ.Κ. 691 00 


(0310) 423 956 


010 4135 228 
(0610)638 109-110 
(06510) 87215 
(05310)22 858 


ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(0410)597449 
(06610)89127/89120 
(0810)396 223 

(02510)46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυια. , 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυιΌ για κάθε επιπλέον σελίδα. 

Σε μορφή Οϋ: 


Τεύχος 


Α.Ε. & Ε.Π.Ε. 
Α' και Β' 

Α', Β' και Δ' 

Α' 

Β' 

Γ 

Δ' 

Παράρτημα 


Περίοδος Τιμές σε Τεύχος 

ευπο 

Μηνιαίο 60 Αναπτυξιακών Πράξεων 

3μηνιαίο 75 και Συμβάσεων (Τ.Α.Π.Σ.) 

3μηνιαίο 90 Νομικών Προσώπων 

Ετήσιο 180 Δημοσίου Δικαίου (Ν.Π.Δ.Δ.) 

Ετήσιο 210 Δελτίο Εμπορικής και 

Ετήσιο 60 Βιομηχανικής Ιδιοκτησίας (Δ.Ε.Β.Ι.) 

Ετήσιο 150 Ανώτατου Ειδικού Δικαστηρίου 

Ετήσιο 75 Διακηρύξεων Δημοσίων Συμβάσεων 


Περίοδος 

Τιμές σε 

ευπο 

Ετήσιο 

75 

Ετήσιο 

75 

Ετήσιο 

75 

Ετήσιο 

75 

Ετήσιο 

75 


I 11 |ρνΛ -( ... , , 

Η τιμή πώλησης του Τεύχους Α.Ε. & Ε.Π.Ε. σε μορφή ΟΩ - γοπί για δημοσιεύματα μετά το 1994 καθορίζεται σε 30 θογο ανα τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0.15 βυια ανα σελίδα _____ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 
βυια 


βυιΌ 


βυια 


ευΓΟ 


205 

293 

59 

293 

147 

59 

30 

59 

ΔΩΡΕΑΝ 

ΔΩΡΕΑΝ 

2.054 

205 


Α' (Νόμοι. Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2002 κατά 6 ευια ανά έτος παλαιότητας και κατά τεύχος 


10,25 

14,65 

2,95 

14,65 

7,35 

2,95 

1,50 

2,95 


102,70 

10,25 


176 

205 

ΔΩΡΕΑΝ 

147 

88 

ΔΩΡΕΑΝ 

ΔΩΡΕΑΝ 

30 

ΔΩΡΕΑΝ 

ΔΩΡΕΑΝ 
587 
88 
352 


8,80 

10,25 

7,35 

4,40 


1,50 


29,35 

4,40 

17,60 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΐβΓηβί, με την καταβολή των ανπστοιχων 

ποσώνσυνδρομήςκαιΤΑΠΕΤ. , , , . 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο της 

συνδρομής και ολόκληρο το ποσό υπέρ του ΤΑΠΕΤ. , 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. 

Δεν εγγράφονται συνδρομητές για μικρότερο χρονικό διάστημα. , , , 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. __ 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



